Paterna reprén Refresca’t a la fresca amb projeccions de cinema històric a l'aire lliure
02/08/2022

# Paterna reprén Refresca’t a la fresca amb projeccions de cinema històric a l'aire lliure

[![Paterna reprén Refresca’t a la fresca amb projeccions de cinema històric a l'aire lliure](/images/noticias/2022/8/refrescate-a-la-fresca.jpg)](/images/noticias/2022/8/refrescate-a-la-fresca.jpg)

02.08.2022

*   El divendres 5 d'agost s'exhibirà el documental “El pas per l’infern” i el 12 d'agost, “Cuses del poble”
*   La regidora de Turisme, Cultura i Foc, Teresa Espinosa, ha assenyalat que a través d'activitats com aquesta es donen a conéixer les històries dels veïns i veïnes de Paterna durant el passat segle, així com també es posa en valor la memòria del municipi, mitjançant una alternativa d'oci gratuït perquè la ciutadania puga gaudir a l'aire lliure

L'Ajuntament de Paterna reprendrà durant el mes d'agost la iniciativa _Refresca’t a la fresca_ per a realitzar a l'aire lliure projeccions audiovisuals amb valor històric amb l'objectiu de recordar les vivències dels paterners i paterneres durant el segle XX.

La regidora de Turisme, Cultura i Foc, Teresa Espinosa, ha assenyalat que _"a través d'activitats com aquesta podem conéixer més sobre les històries dels veïns i veïnes de Paterna durant el passat segle, així com també posem en valor la memòria del nostre municipi, oferint una alternativa d'oci gratuït perquè la ciutadania puga gaudir a l'aire lliure”_.

La primera cita serà la de la vetlada del pròxim divendres 5 d'agost quan s'exhibirà el documental _El pas per l’infern_ a les 22:00h al jardí lateral de l'Ajuntament.

D'altra banda, el divendres 12 d'agost, en la mateixa ubicació i a la mateixa hora, es projectarà _Cuses del poble_, una producció audiovisual de la Paterna dels anys 60 i 70. A més, l'entrada a l'esdeveniment serà lliure durant les dues nits fins a completar l'aforament.